CELEX: 62005TA0042
Language: da
Date: 2008-09-10 00:00:00
Title: Sag T-42/05: Dom afsagt af Retten i Første Instans den 10. september 2008 — Williams mod Kommissionen (Aktindsigt — forordning (EF) nr. 1049/2001 — forarbejderne til vedtagelsen af direktiv 2001/18/EF om udsætning i miljøet af genetisk modificerede organismer — delvis afslag på aktindsigt — stiltiende afslag på aktindsigt — undtagelser vedrørende beskyttelsen af erhvervsmæssige interesser, beskyttelsen af de internationale relationer og beskyttelsen af beslutningsprocessen — begrundelsespligt)

25.10.2008   
            
            
               DA
            
            
               Den Europæiske Unions Tidende
            
            
               C 272/16
            
         Dom afsagt af Retten i Første Instans den 10. september 2008 — Williams mod Kommissionen
   (Sag T-42/05) (1)
   
   (Aktindsigt - forordning (EF) nr. 1049/2001 - forarbejderne til vedtagelsen af direktiv 2001/18/EF om udsætning i miljøet af genetisk modificerede organismer - delvis afslag på aktindsigt - stiltiende afslag på aktindsigt - undtagelser vedrørende beskyttelsen af erhvervsmæssige interesser, beskyttelsen af de internationale relationer og beskyttelsen af beslutningsprocessen - begrundelsespligt)
   (2008/C 272/29)
   Processprog: engelsk
   Parter
   
      Sagsøger: Rhiannon Williams (Bruxelles, Belgien) (ved solicitors S. Crosby og C. Bryant, og avocat R. Lang)
   
      Sagsøgt: Kommissionen for De Europæiske Fællesskaber (ved C. Docksey og P. Costa de Oliveira, som befuldmægtigede)
   Sagens genstand
   Påstand om annullation af Kommissionens afgørelse af 19. november 2004, hvorved sagsøgeren fik delvis afslag på aktindsigt i visse dokumenter vedrørende forarbejderne til lovgivningen om genetisk modificerede organismer
   Konklusion
   
               1)
            
            
               Det er ikke længere fornødent at påkende lovligheden af Kommissionens afgørelse af 19. november 2004, hvorved Rhiannon Williams fik delvis afslag på aktindsigt i visse dokumenter vedrørende forarbejderne til lovgivningen om genetisk modificerede organismer, for så vidt som den indeholder et stiltiende afslag på aktindsigt i de forberedende dokumenter, der hidrører fra Kommissionens generaldirektorat (GD) »Handel« vedrørende vedtagelsen af Europa-Parlamentets og Rådets direktiv 2001/18/EF af 12. marts 2001 om udsætning i miljøet af genetisk modificerede organismer og om ophævelse af Rådets direktiv 90/220/EØF.
            
         
               2)
            
            
               Kommissionens afgørelse af 19. november 2004 annulleres, for så vidt som der stiltiende gives afslag på aktindsigt i forarbejderne til vedtagelsen af direktiv 2001/18, bortset fra de dokumenter, der hidrører fra GD »Handel«.
            
         
               3)
            
            
               I øvrigt frifindes Kommissionen.
            
         
               4)
            
            
               Kommissionen betaler sine egne omkostninger og halvdelen af Rhiannon Williams omkostninger.
            
         
      (1)  EUT C 93 af 16.4.2005.